आयरल्याण्डका राष्ट्रपति महामहिम श्री माइकल डी. हिगिन्सले प्रमुख अतिथिका रुपमा उक्त विशेष समारोहलार्इ सम्वोधन गर्नुहुँदै भौगोलिक रुपमा आयरल्याण्ड र नेपाल टाढा रहे पनि दुर्इ मुलुक कला, साहित्य, संगीत संस्कृति र प्रकृतिको समृद्धि एवं शान्ति, मैत्री, भातृत्व र विश्व-वन्धुत्वप्रतिको समान आस्थाका कारण नजिक रहेको बताउनु भयो ।आयरल्याण्ड र नेपालले एकै दिन संयुक्त राष्ट्रसंघको सदस्यता हासिल गरेका हुन् भन्नुहुँदै राष्ट्रपति श्री हिगिन्सले विभिन्न अन्तर्राष्ट्रिय मुद्धाहरुमा हाम्रो साझा धारणा रहेको र संयुक्त राष्ट्रसंघको तत्वावधानमा यी दुर्इ मुलुकले विश्वमा शान्ति स्थापना गर्न आआफ्ना सैनिकहरु परिचालन गरिरहेका छन् भन्ने विचार व्यक्त गर्नु भयो ।
